# Yhteisönä toimiminen ja tasa-arvo

Elisa Keski-Hirvelä, Bahar Khorasanzad, Lea Raittila

Demokratia- ja tasa-arvokasvatus maahanmuuttajaopetuksessa lähtee usein liian kaukaa liittymättä opiskelijoiden arkeen, jolloin siitä tulee paremmin tiedollista oppimista. Erityisesti kielitaidon alkeisiin tarjolla oleva opetusmateriaali lähtee esittelemään demokratiaa Suomen lipusta, presidentistä ja eduskuntavaaleista. Kouluun ja opiskelijoiden arkeen liittyy kuitenkin asioita, joilla voisi valaista, miten yhteisö toimii siten, että kaikilla olisi mahdollisimman paljon hyvää. Silloin kaikilla ei voi olla kaikkea kivaa, mitä haluaisivat. Tähän liittyy esim. koulun säännöt, jotka on laadittu siten, että toiminta edistäisi tasa-arvoista osallistumista. Tarkoitus näillä ideoilla ei ole tyhjentävästi ja syvällisesti kattaa kaikkea, vaan saada aikaan jonkinlainen ajatteluprosessin alkaminen ja asioiden havaitseminen alku vähäiselläkin kielitaidolla. Tarkoitus on myös, että opetusmateriaalipankki päivittyy ja lisääntyy sitä mukaa, kun opettajat opettavat kyseisiä aiheita.

Koulussa tapahtuu jo paljon asioita, jotka voivat tukea näiden aiheiden käsittelyä, mutta sen tietoiseksi tekeminen ja huomion ohjaaminen auttavat toteuttamaan opetussuunnitelman tavoitteita ei vain yhden kurssin aikana, vaan pitkin lukuvuotta.

Lukutaitovaiheen opetussuunnitelmassa mainitaan demokraattisen yhteiskunnan kurssin sisältöaiheiksi

* ihmisoikeudet,
* lastenoikeudet,
* yhdenvertaisuus,
* tasa-arvo,
* Suomen historian pääpiirteet,
* suomalaiseen kulttuuriin liittyvät tavat, arvot, normit ja asenteet,
* paikallishallinto ja
* oman mielipiteen esittäminen.

Aihealueet ovat hyvin laajat ja opiskelijoiden kielitaito on tässä vaiheessa useimmiten tasolla A1.2. Yleensä muutamat ryhmässä yltävät korkeammalle tasolle suullisesti. Peruskoulun alkeissa tavoitteet syvenevät ja toki kielitaitokin karttuu.

## Tasa-arvo

Tasa-arvoa voi käsitellä eri ihmisryhmien ja sukupuolten välillä. Tämä koskee esim. pyörätuoliopiskelijoita hissin käytön säätelyssä. Aika monet miesopiskelijat sanoivat keittiölle mentäessä: ”Minä ei nainen.” Yhdessä tekeminen vahvistaa tasa-arvoista toimintaa. Vierailulla työntekijöiden ja heidän sukupuolensa ja ammattinsa huomaaminen auttaa näkemään mahdollisuuksia.

### Kotityökortit:

Kotitöitä esittävät verbikortit voi jakaa miesten ja naisten töihin. Alussa ei kannata sanoa mitään ohjeistusta sen enempää, vaan käskeä vain laittamaan, kummalle työt kuuluvat. Sen jälkeen voidaan miettiä niihin kuluvaa aikaa. Lopuksi katsotaan, mitä kukin voi tehdä ja mitä ei ihan oikeasti voi tehdä. Jäljelle jää, että mies ei voi imettää. Sitten voidaan miettiä käytännössä tasapuolisempi jako. Oikeastihan kerrostaloasunnossa vuodessa ei esim. porailla ruuveja seinään kovinkaan montaa minuuttia vuodessa.

### Ammatit

Kuvia eri henkilöistä ja ammateista. Mietitään, mikä voisi olla heidän ammattinsa.

## Yhteiskunnan toiminta, verot

Jaetaan leikkirahaa palkkana. Kerätään kuvat yhteiskunnan palveluista, joita rahoitetaan veroilla ym. maksuilla. Otetaan veroa ja muita maksuja noin kolmasosa palkasta, jaetaan se palveluille.

## Vierailut

* Vieraillessa huomio työntekijöihin, heidän sukupuoleensa, keskinäiseen kanssakäymiseen
* Mukana, Miesten Mattila, Kirjasto, Tampuri: Näissä opiskelivat voivat olla tasa-arvoisia osallistujia monikulttuurisessa ryhmässä
* Jälkipurku, huomion kiinnittäminen myös tasa-arvoon

## Videoita

* <https://www.youtube.com/watch?v=6mKpLvAH1pY> Ihmisoikeudet
* Syke kausi 5, jakso 1 kotisynnytys 1/4
* Poliisit Kausi 5. Jakso 9/56. Lahti
* <https://yle.fi/aihe/artikkeli/2017/05/09/suomen-100-vuotta-virtasten-silmin-nain-koyhasta-maatalousmaasta-tuli-moderni>

## Kokemusasiantuntijat

* Etukäteisyhteistyö: sanasto, kuvat
* Vierailun jälkeen purku, lisäkäsittely
* Didar, SPR, Kototori, Dialogityöpaja

## Yhdessä tekemistä

* Kalastusretket (molemmat sukupuolet)
* Keittiöllä toimiminen, arjen taidot (Vauhtipaja apuna?), tasa-arvo, yhteiseksi hyväksi
* Kotouttava luonnonhoito, yhteiseksi hyväksi toiminen, vapaaehtoistyö

## Kuvakortit

* Kouluyhteisö ja sen toiminta
* Ammatit ja henkilöt
* Kotityöt
* Yhteiskunta: leikkiraha, henkilöhahmot (verot), toimistot (KELA, Sosiaaitoimisto)